canton: gr

abbreviation: OMC

pdf_content: 740.030 - Ordinaziun per incassar multas disciplinaras tar surpassaments dal dretg da chatscha (OMC)    740.030   Ordinaziun per incassar multas disciplinaras tar  surpassaments dal dretg da chatscha (OMC)  dals 10-08-2004 (versiun dals 01-03-2020)  sa basond sin l'art. 47 da la lescha introductiva tar il cudesch da procedura penala  svizzer1) e  sin  l'art. 47a  da  la  lescha  chantunala  da  chatscha  dals  4 da  zercladur  19892) *  relaschada da la regenza ils 19 d'avust 2004  1. Procedura da multas disciplinaras tenor il dretg chantunal *  Art.  1 * Princip 1 Surpassaments da las prescripziuns da chatscha vegnan chastiads en la procedura  da multas disciplinaras, sche las premissas da l'artitgel 45 da la lescha introductiva  tar il cudesch da procedura penala3) èn ademplidas.  Art.  2 Glista da multas 1 Surpassaments  da  prescripziuns  da  chatscha  vegnan  chastiads  cun  multas  disciplinaras tenor l'agiunta 1 da l'Ordinaziun davart l'exercizi da la chatscha4). *  Art.  3 * Organs da surveglianza da chatscha cumpetents 1 Ils  organs  da  surveglianza  da  chatscha  tenor  l'artitgel 44 alinea 1  da  la  Lescha  chantunala da chatscha5) èn autorisads d'incassar multas disciplinaras. *  1) CS 312.0 2) DG 740.000 3) DG 350.100 4) DG 740.025 5) DG 740.000  * tabellas da las modificaziuns a la fin dal relasch   1   http://db.clex.ch/link/Bund/312.0/rm https://www.gr-lex.gr.ch/data/740.000/rm https://www.gr-lex.gr.ch/data/740.025/rm https://www.gr-lex.gr.ch/data/350.100/rm https://www.gr-lex.gr.ch/data/740.000/rm   740.030    Art.  4 Refusaziun e denunzia 1 Ils organs da surveglianza da chatscha èn obligads da communitgar a l'autura u a  l'autur dal delict ch'ella u el possia refusar la procedura da multas disciplinaras. 2 Sche l'autura u l'autur dal delict refusa la procedura da multas disciplinaras, vegn  exequida la procedura penala ordinaria. 3 Sche  la  procedura  da  multas  disciplinaras  per  in  u  per  plirs  surpassaments   reproschads  a  l'autura  u  a  l'autur  dal  delict  vegn  refusada,  vegnan  tut  ils  surpassaments giuditgads en la procedura penala ordinaria.  Art.  5 Formulars da multas e directivas 1 Ils formulars da multas ston cuntegnair almain las suandantas indicaziuns: a) il num, il prenum, la data da naschientscha ed il lieu da domicil da l'autura u   da l'autur dal delict; b) il gener, las uras ed il lieu da la cuntravenziun sco er las cifras respectivas da   la glista da multas; c) l'import da la multa; d) l'indicaziun ch'i vegnia exequida la procedura penala ordinaria, sche la multa   na vegn betg pajada entaifer 30 dis; e) la durada dal termin da ponderaziun; f) la data da la consegna dal formular da multa; g) la suttascripziun da l'organ da surveglianza da chatscha. 2 L'uffizi  da  chatscha  e  pestga  relascha  las  directivas  necessarias  per  realisar  la  procedura da multas disciplinaras.  Art.  6 Pajament 1 L'autura u l'autur dal delict po pajar la multa immediatamain u entaifer 30 dis. 2 Sche la multa vegn pajada immediatamain, vegn emessa ina quittanza. 3 Sche l'autura u l'autur dal delict na paja betg immediatamain la multa, survegn ella  u el in termin da ponderaziun da 30 dis a partir da la facturaziun. Sch'il quint na  vegn betg pajà entaifer il termin da ponderaziun, sto vegnir introducida la procedura  penala ordinaria.  Art.  7 Registers 1 L'uffizi  da chatscha e pestga maina il  register  da las  multas  disciplinaras tenor  l'artitgel 47d alinea 1 da la lescha chantunala da chatscha1). 2 Las datas ston vegnir stizzadas 5 onns suenter lur inscripziun.  1) DG 740.000  2    https://www.gr-lex.gr.ch/data/740.000/rm    740.030   2. Procedura da multas disciplinaras tenor il dretg federal *  Art.  7a * Autoritads cumpetentas 1 Ils  organs  da  surveglianza  da  chatscha  tenor  l'artitgel 44 alinea 1  da  la  Lescha  chantunala da chatscha1) èn cumpetents per incassar multas disciplinaras tenor la  legislaziun federala davart las multas disciplinaras2). * 1bis Las  vischnancas  ch'èn  cumpetentas  tenor  l'artitgel 27 alinea 2  da  la  Lescha  chantunala  da  chatscha  per  determinar  zonas  da  paus  per  animals  selvadis,  èn  autorisadas da chastiar en agen num cas, nua ch'i vegn entrà u charrà en questas   zonas da paus ordaifer las rutas e las vias designadas. * 2 La procedura sa drizza tenor la lescha federala davart las multas disciplinaras3).  Art.  8 Entrada en vigur 1 Questa ordinaziun entra en vigur il 1. da settember 2004.  1) DG 740.000 2) CS 741.03; CS 741.031 3) CS 741.03   3   http://db.clex.ch/link/Bund/741.03/rm http://db.clex.ch/link/Bund/741.031/rm http://db.clex.ch/link/Bund/741.03/rm https://www.gr-lex.gr.ch/data/740.000/rm   740.030    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 10-08-2004 01-09-2004 relasch emprima versiun - 07-11-2006 01-01-2007 Art. 3 revisiun totala - 21-12-2010 01-01-2011 ingress midada 2010, 4816 21-12-2010 01-01-2011 Art. 1 revisiun totala 2010, 4816 10-12-2019 01-01-2020 Titel 1. integraziun 2019-030 10-12-2019 01-01-2020 Titel 2. integraziun 2019-030 10-12-2019 01-01-2020 Art. 7a integraziun 2019-030 25-02-2020 01-03-2020 Art. 2 al. 1 midada 2020-004 25-02-2020 01-03-2020 Art. 3 al. 1 midada 2020-004 25-02-2020 01-03-2020 Art. 7a al. 1 midada 2020-004 25-02-2020 01-03-2020 Art. 7a al. 1bis integraziun 2020-004  4       740.030   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 10-08-2004 01-09-2004 emprima versiun - ingress 21-12-2010 01-01-2011 midada 2010, 4816 Titel 1. 10-12-2019 01-01-2020 integraziun 2019-030 Art. 1 21-12-2010 01-01-2011 revisiun totala 2010, 4816 Art. 2 al. 1 25-02-2020 01-03-2020 midada 2020-004 Art. 3 07-11-2006 01-01-2007 revisiun totala - Art. 3 al. 1 25-02-2020 01-03-2020 midada 2020-004 Titel 2. 10-12-2019 01-01-2020 integraziun 2019-030 Art. 7a 10-12-2019 01-01-2020 integraziun 2019-030 Art. 7a al. 1 25-02-2020 01-03-2020 midada 2020-004 Art. 7a al. 1bis 25-02-2020 01-03-2020 integraziun 2020-004   5    	1. Procedura da multas disciplinaras tenor il dretg chantunal * 	Art. 1 * Princip 	Art. 2 Glista da multas 	Art. 3 * Organs da surveglianza da chatscha cumpetents 	Art. 4 Refusaziun e denunzia 	Art. 5 Formulars da multas e directivas 	Art. 6 Pajament 	Art. 7 Registers  	2. Procedura da multas disciplinaras tenor il dretg federal * 	Art. 7a * Autoritads cumpetentas 	Art. 8 Entrada en vigur   		2020-02-27T11:02:58+0100 	"7001 Chur" 	"Gesetzessammlung Kanton Graubünden"


pdf_content: Ordinaziun per prevegnir ed indemnisar donns da selvaschina en l'agricultura    740.040   Ordinaziun per prevegnir ed indemnisar donns da  selvaschina en l'agricultura  dals 08-12-1998 (versiun dals 01-03-2018)  sa basond sin l'art. 32 da l'ordinaziun chantunala da chatscha1)  relaschada da la regenza ils 8 da december 1998  1. Prevegnir a donns da selvaschina  Art.  1 Dumondas da contribuziun 1 Las proprietarias ed ils proprietaris da bains immobigliars e las cultivaturas ed ils   cultivaturs  ston  inoltrar  a  l'uffizi  dumondas  da  contribuziun  per  far  saiv  enturn  culturas intensivas periclitadas considerablamaina. * 2 Ellas ed els ston motivar  la necessitad da las saivs. La dumonda sto cuntegnair  plinavant ina curta descripziun dal project, in plan da situaziun ed in preventiv dals  custs.  Art.  1a * Prescripziuns per la construcziun da saivs cunter tschiervs e cunter  chavriels 1. princip  1 Per la construcziun da saivs cunter tschiervs e cunter chavriels valan las suandantas  prescripziuns: a) saiv cunter tschiervs: autezza verticala minimalmain 2,00 m; saiv da chavriel:   autezza verticala  minimalmain  1,50 m;  giatter  a  nuvs  rectangular,  giatter  a  fildarom diagonal u material equivalent;  b) pals  da la  saiv e  traversas  a  chantun da chastagner  cultivà,  da ruver  u da  laresch, sin funs da grippa pals da metal u bischens, distanza dals pals per  regla circa 3,00 m. Tut las saivs ston esser munidas cun ina pussaivladad da  sortir adattada.  Tut las saivs ston esser munidas cun ina pussaivladad da sortir adattada.  1) DG 740.010  * tabellas da las modificaziuns a la fin dal relasch   1   https://www.gr-lex.gr.ch/data/740.010/rm   740.040    2 En cas da crudada da crappa, da privel da squatsch u en costas e spundas èsi da  prevair construcziuns spezialas che garanteschan l'efficacitad da las saivs.  Art.  1b * 2. custs pauschals 1 Ils  custs  pauschals  imputabels  vegnan  fixads  da  l'uffizi  e  vegnan  adattads  periodicamain a la chareschia.  Art.  1c * 3. examinaziun da la dumonda 1 L'uffizi  examinescha  las  dumondas.  En  cas  motivads  po  el  divergiar  da  las  prescripziuns tenor l'artitgel 1a da questa ordinaziun. 2 Decisiv  per  eruir  e  per  garantir  ina  contribuziun  chantunala  è  l'artitgel  19  da  l'ordinaziun chantunala da chatscha dals 29 da matg 1998.  Art.  2 * Decisiun 1 Davart la dumonda ed eventualmain davart ina garanzia da survegnir contribuziuns  decida il departament.  Art.  3 * …  Art.  4 Pajament da la contribuziun chantunala 1 Ils rendaquints ston vegnir tramess a l'uffizi. Quel examinescha ils rendaquints e   paja las contribuziuns. * 2 … * 3 … *  2. Indemnisaziun dals donns da selvaschina  Art.  5 Organs e circuls da stimaziun 1 Ils organs da stimaziun èn las stimadras ed ils stimaders dals donns da selvaschina,   ch'èn vegnids elegids dal departament. 2 Mintga district da chatscha furma per regla in circul da stimaziun. *  Art.  6 Annunzia dal donn 1 Las  proprietarias  ed  ils  proprietaris  da  bains  immobigliars,  las  fittadinas  ed  ils  fittadins sco er las cultivaturas ed ils cultivaturs ston annunziar il donn directamain  suenter ch'il  donn, che vegn fatg valair,  è capità a la stimadra u al stimader dals   donns da selvaschina.  2       740.040   Art.  7 Realisaziun da la stimaziun 1 La stimadra u il stimader dal donn da selvaschina sto far la stimaziun entaifer 7 dis  suenter  l'annunzia  dal  donn.  Resalvà  resta  l'artitgel 22 frasa 2  da  l'ordinaziun  chantunala da chatscha dals 29 da matg 1998. * 2 La  stimaziun  sto  vegnir  communitgada  ordavant  a  la  chaschunadra  u  al  chaschunader da quella ed a la u al guardiaselvaschina cumpetent. 3 Il resultat da la stimaziun sto vegnir constatà en il protocol da donn. La stimadra u  il stimader dal donn da selvaschina sto trametter quest resultat a la chaschunadra u al  chaschunader da la stimaziun ed a l'uffizi entaifer 10 dis dapi la stimaziun. *  Art.  8 Decisiun 1. procedura simplifitgada  1 Sche las donnegiadas ed ils donnegiads e sche la u il guardiaselvaschina cumpetent  renconuschan il resultat da la stimaziun, ston ellas ed els confermar quai en scrit en  il protocol da donn. 2 Sch'i resulta da la stimaziun ch'i dat il dretg da pretender ina indemnisaziun dals   donns da selvaschina, sto l'uffizi indemnisar il donn a la donnegiada u al donnegià. *  Art.  9 2. procedura ordinaria 1 Sch'il  resultat  da  la  stimaziun  na  vegn  betg  renconuschì,  decida  l'uffizi  davart  l'import d'in eventual donn e davart l'autorisaziun da far pretensiuns. La decisiun da  l'uffizi vegn communitgada en scrit a la donnegiada u al donnegià. * 2 In eventual donn vegn indemnisà a la donnegiada u al donnegià pir suenter ch'ina  decisiun cun vigur legala è avant maun.  Art.  10 * Eruir las perditas da rendita 1 Las perditas da rendita vegnan eruidas a norma da las directivas correspundentas  dal Plantahof. *  Art.  11 * Pertgirar animals da niz 1 Sch'i dat animals da rapina, po la regenza relaschar las disposiziuns necessarias per  pertgirar animals da niz. 2 Ils donns ch'èn vegnids chaschunads da las spezias d'animals selvadis luf-tscherver,   urs  e  luf  avant  il  relasch  da  questas  directivas,  ston  vegnir  indemnisads  a  la   donnegiada u al donnegià, sch'ella u el ha prendì las mesiras da defensiun che pon  vegnir pretendidas.   3     740.040    3. Disposiziuns finalas  Art.  12 Aboliziun dal dretg vertent 1 Las disposiziuns executivas davart la prevenziun cunter donns da selvaschina dals  29 d'october 19901) vegnan abolidas.  Art.  13 Entrada en vigur 1 Questa ordinaziun entra en vigur il 1. d'avrigl 1999.  1) CUL 1990, 2398, CUL 1996, 3564  4       740.040   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 08-12-1998 01-04-1999 relasch emprima versiun - 07-11-2006 01-01-2007 Art. 10 revisiun totala - 17-11-2009 01-01-2010 Art. 11 revisiun totala - 25-03-2014 01-04-2014 Art. 1 al. 1 midada - 25-03-2014 01-04-2014 Art. 1a integraziun - 25-03-2014 01-04-2014 Art. 1b integraziun - 25-03-2014 01-04-2014 Art. 1c integraziun - 25-03-2014 01-04-2014 Art. 2 revisiun totala - 25-03-2014 01-04-2014 Art. 3 aboliziun - 25-03-2014 01-04-2014 Art. 4 al. 1 midada - 25-03-2014 01-04-2014 Art. 4 al. 2 aboliziun - 25-03-2014 01-04-2014 Art. 4 al. 3 aboliziun - 25-03-2014 01-04-2014 Art. 5 al. 2 midada - 25-03-2014 01-04-2014 Art. 7 al. 1 midada - 25-03-2014 01-04-2014 Art. 7 al. 3 midada - 25-03-2014 01-04-2014 Art. 8 al. 2 midada - 25-03-2014 01-04-2014 Art. 9 al. 1 midada - 27-02-2018 01-03-2018 Art. 10 al. 1 midada 2018-004   5     740.040    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 08-12-1998 01-04-1999 emprima versiun - Art. 1 al. 1 25-03-2014 01-04-2014 midada - Art. 1a 25-03-2014 01-04-2014 integraziun - Art. 1b 25-03-2014 01-04-2014 integraziun - Art. 1c 25-03-2014 01-04-2014 integraziun - Art. 2 25-03-2014 01-04-2014 revisiun totala - Art. 3 25-03-2014 01-04-2014 aboliziun - Art. 4 al. 1 25-03-2014 01-04-2014 midada - Art. 4 al. 2 25-03-2014 01-04-2014 aboliziun - Art. 4 al. 3 25-03-2014 01-04-2014 aboliziun - Art. 5 al. 2 25-03-2014 01-04-2014 midada - Art. 7 al. 1 25-03-2014 01-04-2014 midada - Art. 7 al. 3 25-03-2014 01-04-2014 midada - Art. 8 al. 2 25-03-2014 01-04-2014 midada - Art. 9 al. 1 25-03-2014 01-04-2014 midada - Art. 10 07-11-2006 01-01-2007 revisiun totala - Art. 10 al. 1 27-02-2018 01-03-2018 midada 2018-004 Art. 11 17-11-2009 01-01-2010 revisiun totala -  6     	1. Prevegnir a donns da selvaschina 	Art. 1 Dumondas da contribuziun 	Art. 1a * Prescripziuns per la construcziun da saivs cunter tschiervs e cunter chavriels 1. princip 	Art. 1b * 2. custs pauschals 	Art. 1c * 3. examinaziun da la dumonda 	Art. 2 * Decisiun 	Art. 3 * … 	Art. 4 Pajament da la contribuziun chantunala  	2. Indemnisaziun dals donns da selvaschina 	Art. 5 Organs e circuls da stimaziun 	Art. 6 Annunzia dal donn 	Art. 7 Realisaziun da la stimaziun 	Art. 8 Decisiun 1. procedura simplifitgada 	Art. 9 2. procedura ordinaria 	Art. 10 * Eruir las perditas da rendita 	Art. 11 * Pertgirar animals da niz  	3. Disposiziuns finalas 	Art. 12 Aboliziun dal dretg vertent 	Art. 13 Entrada en vigur   		2018-06-06T11:39:16+0200 	"7001 Chur" 	"Gesetzessammlung Kanton Graubünden"


pdf_content: Ordinaziun per prevegnir ed indemnisar donns da selvaschina en il guaud    740.050   Ordinaziun per prevegnir ed indemnisar donns da  selvaschina en il guaud  dals 08-12-1998 (versiun dals 01-06-2017)  a basond sin l'art. 32 da l'ordinaziun chantunala da chatscha1)  relaschada da la regenza ils 8 da december 1998  1. Giudicament da la situaziun dals donns da selvaschina  Art.  1 * Procedura 1 L'uffizi  da guaud e privels  da la  natira  giuditgescha  la  situaziun dals donns da  selvaschina regiunalmain sin ina surfatscha d'almain 5000 hectaras. La cunfinaziun   da la surfatscha giuditgada sto vegnir coordinada sche pussaivel cun la planisaziun  forestala e cun la planisaziun da la chatscha. * 2 Las proprietarias ed ils proprietaris da guaud e l'uffizi  da chatscha e pestga ston  vegnir integrads en il giudicament da la situaziun dals donns da selvaschina. 3 Il departament decida sin fundament dal rapport da giudicament ch'è vegnì fatg da   l'uffizi da guaud e privels da la natira, sch'i sto vegnir elavurà in concept per limitar   e per reparar ils donns da selvaschina. *  Art.  2 Prioritads en il giudicament da la situaziun dals donns da  selvaschina  1 La precedenza en il  giudicament  da la situaziun dals donns da selvaschina han  guauds  cun  ina  funcziun  da  protecziun  speziala  sco  er  guauds,  en  ils  quals  èn  vegnids constatads repetidamain donns da selvaschina considerabels. 2 En guauds, en ils quals na vegnan constatads nagins donns da selvaschina u mo  paucs,  po  vegnir  fatg  in  giudicament  summar  da  la  situaziun  dals  donns  da  selvaschina.  1) DG 740.010  * tabellas da las modificaziuns a la fin dal relasch   1   http://www.gr-lex.gr.ch/data/740.010/rm   740.050    2. Concepts  Art.  3 Contribuziuns chantunalas 1. mesiras cun dretg da survegnir contribuziuns  1 En il rom dals concepts conceda il chantun contribuziuns per mesiras per tgirar  biotops, per plantaziuns, per far saivs enturn plantaziuns ed enturn regiuvinaziuns  natiralas sco er contribuziuns per mesiras da protecziun singulas.  Art.  4 * 2. custs imputabels 1 Ils  custs  imputabels  per  mesiras  per  tgirar  biotops  vegnan  eruids  a  norma  da  l'artitgel 7 da l'ordinaziun chantunala davart la tgira da la selvaschina1). * 2 Per construir las saivs cunter selvaschina valan las directivas da l'uffizi da guaud e  privels da la natira. Imputabels èn ils custs da la lavur, dal material e dal transport.   Las tariffas respectivas vegnan fixadas periodicamain da l'uffizi. *  Art.  5 Approvaziun e garanzia da contribuziun 1 Il  departament approvescha ils concepts, uschenavant che las proprietarias ed ils  proprietaris da guaud èn s'obligads liantamain ordavant: a) da  surpigliar  ils  custs  che  restan  suenter  la  deducziun  da  la  contribuziun   chantunala e b) da realisar las mesiras che pertutgan lur champ da cumpetenzas. 2 La decisiun d'approvaziun dal departament cuntegna er la garanzia da contribuziun  per las mesiras cun dretg da survegnir contribuziuns. 3 L'approvaziun  po vegnir  liada a la cundiziun che contribuziuns chantunalas per  mesiras tecnicas vegnan concedidas mo, sch'ils donns da selvaschina na pon betg  vegnir  limitads  u  reparads  malgrà  ina  regulaziun  pli  intensiva  dals  effectivs  da  selvaschina d'ungla.  Art.  6 * Realisaziun da las mesiras 1  L'uffizi da chatscha e pestga communitgescha a las proprietarias ed als proprietaris   da guaud – suenter avair tadlà l'uffizi da guaud e privels da la natira – fin la fin da  favrer,  tge  mesiras  cun  dretg da  survegnir  contribuziuns che  dastgan  anc vegnir  realisadas durant l'onn current. El resguarda en quest connex il credit annual che stat  a disposiziun. *  Art.  7 * Pajament da las contribuziuns chantunalas 1 Ils rendaquints per las lavurs ch'èn vegnidas fatgas durant l'onn current ston vegnir  inoltrads a l'uffizi da chatscha e pestga fin il pli tard la fin da november. Quest uffizi  examinescha ils rendaquints e paja las contribuziuns.  1) DG 740.300  2    http://www.gr-lex.gr.ch/data/740.300/rm    740.050   2 En cas motivads po l'uffizi da chatscha e pestga prolungar il termin per inoltrar ils  rendaquints.  3. Disposiziuns finalas  Art.  8 Aboliziun dal dretg vertent 1 Il  reglament davart la stimaziun e l'indemnisaziun da donns da selvaschina en il   guaud dals 29 d'october 19901) vegn abolì.  Art.  9 Disposiziuns transitoricas 1. contribuziuns chantunalas  1 Sch'il giudicament da la situaziun dals donns da selvaschina n'è betg anc vegnì fatg  en ina regiun, conceda il chantun contribuziuns per far saivs enturn plantaziuns ed  enturn  regiuvinaziuns  natiralas  sco  er  contribuziuns  per  mesiras  da  protecziun  singulas, e quai en il rom da la regulaziun transitorica. Premess vegn che questas  mesiras per limitar e per reparar ils donns da selvaschina sajan necessarias. Dal rest  valan ils artitgels 29 e 30 da l'ordinaziun chantunala da chatscha2). 2 Ils custs imputabels per construir saivs cunter la selvaschina vegnan eruids tenor  l'artitgel 4 alinea 2 da questa ordinaziun. 3 Sche  las  lavurs  na  vegnan  betg  exequidas  entaifer  l'onn  da  la  garanzia  da  contribuziun, croda la contribuziun chantunala. Dal rest vala l'artitgel  7 da questa  ordinaziun.  Art.  10 2. procedura 1 Las  proprietarias  ed  ils  proprietaris  da  guaud  ston  inoltrar  lur  dumondas  da  contribuziun per mesiras per limitar e per reparar ils donns da selvaschina fin la fin   da november a l'uffizi  da guaud e privels da la natira. Quest uffizi transmetta las  dumondas cun sia posiziun a l'uffizi da chatscha e pestga. * 2 Las  proprietarias  ed ils  proprietaris  da guaud ston motivar  la  necessitad da las   mesiras e s'obligar liantamain da surpigliar ils custs che restan suenter la deducziun  da la contribuziun chantunala en cas d'ina eventuala realisaziun da las mesiras. La  dumonda sto cuntegnair plinavant ina curta descripziun da las mesiras previsas, in   plan da situaziun ed in preventiv dals custs. 3 Davart  las  dumondas  decida  il  departament.  La  decisiun  correspundenta  vegn  communitgada en scrit a las petentas u als petents fin la fin da favrer.  Art.  11 Entrada en vigur 1 Questa ordinaziun entra en vigur il 1. d'avrigl 1999.  1) CUL 1990, 2395; CUL 1996, 3564 2) DG 740.010   3   http://www.gr-lex.gr.ch/data/740.010/rm   740.050    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 08-12-1998 01-04-1999 relasch emprima versiun - 07-11-2006 01-01-2007 Art. 1 revisiun totala - 07-11-2006 01-01-2007 Art. 6 revisiun totala - 07-11-2006 01-01-2007 Art. 7 revisiun totala - 07-11-2006 01-01-2007 Art. 10 al. 1 midada - 17-11-2009 01-01-2010 Art. 4 revisiun totala - 25-04-2017 01-06-2017 Art. 1 al. 1 midada 2017-016 25-04-2017 01-06-2017 Art. 1 al. 3 midada 2017-016 25-04-2017 01-06-2017 Art. 4 al. 1 midada 2017-016 25-04-2017 01-06-2017 Art. 4 al. 2 midada 2017-016 25-04-2017 01-06-2017 Art. 6 al. 1 midada 2017-016 25-04-2017 01-06-2017 Art. 10 al. 1 midada 2017-016  4       740.050   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 08-12-1998 01-04-1999 emprima versiun - Art. 1 07-11-2006 01-01-2007 revisiun totala - Art. 1 al. 1 25-04-2017 01-06-2017 midada 2017-016 Art. 1 al. 3 25-04-2017 01-06-2017 midada 2017-016 Art. 4 17-11-2009 01-01-2010 revisiun totala - Art. 4 al. 1 25-04-2017 01-06-2017 midada 2017-016 Art. 4 al. 2 25-04-2017 01-06-2017 midada 2017-016 Art. 6 07-11-2006 01-01-2007 revisiun totala - Art. 6 al. 1 25-04-2017 01-06-2017 midada 2017-016 Art. 7 07-11-2006 01-01-2007 revisiun totala - Art. 10 al. 1 07-11-2006 01-01-2007 midada - Art. 10 al. 1 25-04-2017 01-06-2017 midada 2017-016   5    	1. Giudicament da la situaziun dals donns da selvaschina 	Art. 1 * Procedura 	Art. 2 Prioritads en il giudicament da la situaziun dals donns da selvaschina  	2. Concepts 	Art. 3 Contribuziuns chantunalas 1. mesiras cun dretg da survegnir contribuziuns 	Art. 4 * 2. custs imputabels 	Art. 5 Approvaziun e garanzia da contribuziun 	Art. 6 * Realisaziun da las mesiras 	Art. 7 * Pajament da las contribuziuns chantunalas  	3. Disposiziuns finalas 	Art. 8 Aboliziun dal dretg vertent 	Art. 9 Disposiziuns transitoricas 1. contribuziuns chantunalas 	Art. 10 2. procedura 	Art. 11 Entrada en vigur   		2018-06-06T05:30:58+0200 	"7001 Chur" 	"Gesetzessammlung Kanton Graubünden"


abbreviation: OTPCh

pdf_content: 740.060 - Ordinaziun davart las taxas per las patentas da chatscha (OTPCh)    740.060   Ordinaziun davart las taxas per las patentas da chatscha  (OTPCh)  dals 27-03-2007 (versiun dals 01-07-2019)  sa basond sin l'art. 21c e sin l'art. 38 da la lescha chantunala da chatscha dals 4 da  zercladur 19891)  relaschada da la regenza ils 27 da mars 2007  Art.  1 * Taxas da patenta per chatschadras e per chatschaders senza domicil  en il chantun  1 Per chatschadras e per chatschaders senza domicil en il chantun importa la taxa da  la patenta da chatscha auta e da chatscha bassa: a) * per burgais svizzers sco er per persunas estras domiciliadas en Svizra senza   domicil en il chantun, che han dentant gì pli baud durant almain 10 onns lur  domicil en il chantun Grischun: 1. * chatscha auta 1463.– francs 2. * chatscha bassa 522.– francs  b) * per auters burgais svizzers sco er per persunas estras domiciliadas en Svizra  senza domicil en il chantun: 1. * chatscha auta 2813.– francs 2. * chatscha bassa 1046.– francs  c) per persunas estras cun dimora en il chantun: 1. * chatscha auta 6054.– francs 2. * chatscha bassa 2253.– francs  d) per autras persunas estras: 1. * chatscha auta 14 629.– francs 2. * chatscha bassa 7035.– francs  1) DG 740.000  * tabellas da las modificaziuns a la fin dal relasch   1   https://www.gr-lex.gr.ch/data/740.000/rm   740.060    Art.  2 Taxa da patenta da la chatscha da guetta * 1 Per ir a la chatscha da guetta sto la chatschadra u il chatschader pajar ina taxa da  patenta da 30 francs, sch'ella u el n'ha betg prendì ina patenta da chatscha auta, ina   patenta  da  chatscha  da  capricorns  u  ina  patenta  da  chatscha  bassa  durant  l'onn  respectiv. *  Art.  3 Restituziun da taxas da patenta 1 Taxas da patenta ch'èn vegnidas pajadas a norma da la legislaziun chantunala da   chatscha vegnan restituidas  sin  dumonda,  sch'ina chatschadra u in  chatschader  è  impedì d'ir a chatscha pervia da pussanza superiura, e quai avant il cumenzament da   la chatscha respectiva. 2 Davart las dumondas correspundentas decida l'uffizi da chatscha e pestga.  Art.  3a * Consegna da la patenta d'onur 1 La patenta d'onur vegn consegnada gratuitamain ina giada ad ina chatschadra u ad   in chatschader, sche: a) ella  u  el  ha prendì  almain 50 patentas  da  chatscha  auta  u 50 patentas  da   chatscha bassa; b) ella u el n'è vegnì privà ni cundiziunadamain ni nuncundiziunadamain da la   patenta da chatscha durant ils ultims 10 onns; c) ella u el n'è betg vegnì chastià pervia d'in delict da chatscha intenziunà durant   ils ultims 10 onns. 2 La patenta d'onur vegn consegnada gratuitamain.  Art.  4 Taxas da chanzlia 1 Per mintga act uffizial en connex cun la consegna d'ina patenta da chatscha u cun  l'emissiun  d'ina  permissiun  da  chatscha  vegn  incassada  ina  taxa  da  chanzlia  da  20 francs. 2 … * 3 La taxa per la controlla d'ina arma da chatscha importa 20 francs.  Art.  5 Entrada en vigur 1 Questa ordinaziun entra en vigur il 1. da zercladur 2007.  2       740.060   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 27-03-2007 01-06-2007 relasch emprima versiun - 03-05-2011 01-06-2011 Art. 1 revisiun totala - 28-02-2017 01-06-2017 Art. 1 al. 1, a) midada 2017-003 28-02-2017 01-06-2017 Art. 1 al. 1, a), 1. midada 2017-003 28-02-2017 01-06-2017 Art. 1 al. 1, b) midada 2017-003 28-02-2017 01-06-2017 Art. 1 al. 1, b), 1. midada 2017-003 28-02-2017 01-06-2017 Art. 1 al. 1, c), 1. midada 2017-003 28-02-2017 01-06-2017 Art. 1 al. 1, d), 1. midada 2017-003 28-02-2017 01-06-2017 Art. 2 midada dal titel 2017-003 28-02-2017 01-06-2017 Art. 2 al. 1 midada 2017-003 28-02-2017 01-06-2017 Art. 3a integraziun 2017-003 28-02-2017 01-06-2017 Art. 4 al. 2 aboliziun 2017-003 25-06-2019 01-07-2019 Art. 1 al. 1, a), 1. midada 2019-007 25-06-2019 01-07-2019 Art. 1 al. 1, a), 2. midada 2019-007 25-06-2019 01-07-2019 Art. 1 al. 1, b), 1. midada 2019-007 25-06-2019 01-07-2019 Art. 1 al. 1, b), 2. midada 2019-007 25-06-2019 01-07-2019 Art. 1 al. 1, c), 1. midada 2019-007 25-06-2019 01-07-2019 Art. 1 al. 1, c), 2. midada 2019-007 25-06-2019 01-07-2019 Art. 1 al. 1, d), 1. midada 2019-007 25-06-2019 01-07-2019 Art. 1 al. 1, d), 2. midada 2019-007   3     740.060    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 27-03-2007 01-06-2007 emprima versiun - Art. 1 03-05-2011 01-06-2011 revisiun totala - Art. 1 al. 1, a) 28-02-2017 01-06-2017 midada 2017-003 Art. 1 al. 1, a), 1. 28-02-2017 01-06-2017 midada 2017-003 Art. 1 al. 1, a), 1. 25-06-2019 01-07-2019 midada 2019-007 Art. 1 al. 1, a), 2. 25-06-2019 01-07-2019 midada 2019-007 Art. 1 al. 1, b) 28-02-2017 01-06-2017 midada 2017-003 Art. 1 al. 1, b), 1. 28-02-2017 01-06-2017 midada 2017-003 Art. 1 al. 1, b), 1. 25-06-2019 01-07-2019 midada 2019-007 Art. 1 al. 1, b), 2. 25-06-2019 01-07-2019 midada 2019-007 Art. 1 al. 1, c), 1. 28-02-2017 01-06-2017 midada 2017-003 Art. 1 al. 1, c), 1. 25-06-2019 01-07-2019 midada 2019-007 Art. 1 al. 1, c), 2. 25-06-2019 01-07-2019 midada 2019-007 Art. 1 al. 1, d), 1. 28-02-2017 01-06-2017 midada 2017-003 Art. 1 al. 1, d), 1. 25-06-2019 01-07-2019 midada 2019-007 Art. 1 al. 1, d), 2. 25-06-2019 01-07-2019 midada 2019-007 Art. 2 28-02-2017 01-06-2017 midada dal titel 2017-003 Art. 2 al. 1 28-02-2017 01-06-2017 midada 2017-003 Art. 3a 28-02-2017 01-06-2017 integraziun 2017-003 Art. 4 al. 2 28-02-2017 01-06-2017 aboliziun 2017-003  4     	Art. 1 * Taxas da patenta per chatschadras e per chatschaders senza domicil en il chantun 	Art. 2 Taxa da patenta da la chatscha da guetta * 	Art. 3 Restituziun da taxas da patenta 	Art. 3a * Consegna da la patenta d'onur 	Art. 4 Taxas da chanzlia 	Art. 5 Entrada en vigur  		2019-06-25T17:27:01+0200 	"7001 Chur" 	"Gesetzessammlung Kanton Graubünden"


abbreviation: OCECh

pdf_content: 740.100 - Ordinaziun chantunala davart ils examens da chatscha (OCECh)    740.100   Ordinaziun chantunala davart ils examens da chatscha  (OCECh)  dals 27-03-2007 (versiun dals 01-06-2019)  sa basond sin l'art. 36 e sin l'art. 36a da la lescha chantunala da chatscha dals 4 da  zercladur 1989 1)  relaschada da la regenza ils 27 da mars 2007  1. Disposiziuns generalas  Art.  1 Elecziun da las expertas e dals experts d'examen 1 L'elecziun da las expertas  e  dals  experts d'examen vegn fatga dal Departament  d'infrastructura, energia e mobilitad.  Art.  2 Surveglianza 1 La surveglianza da la realisaziun dals examens da qualificaziun è chaussa da l'uffizi  da chatscha e pestga.  Art.  3 Annunzia 1 Il  termin d'annunzia per l'examen ed ils posts d'annunzia vegnan publitgads da  l'uffizi da chatscha e pestga en il fegl uffizial dal chantun. * 2 … *  Art.  4 Prestaziun da tgira 1 La  prestaziun  da  tgira  tenor  l'artitgel 36 alinea 1  da  la  lescha  chantunala  da  chatscha2) sto vegnir fatga tar ina secziun da l'uniun grischuna da chatschadras e da   chatschaders da patenta (UGCP). Ella cumpiglia 50 uras. Almain 30 uras ston vegnir  fatgas avant l'examen pratic davart la manipulaziun da l'arma ed avant l'examen da  tir.  1) BR 740.000 2) DG 740.000  * tabellas da las modificaziuns a la fin dal relasch   1   https://www.gr-lex.gr.ch/data/740.000/rm https://www.gr-lex.gr.ch/data/740.000/rm   740.100    2 Las candidatas ed ils candidats n'èn betg obligads da far part d'ina secziun da la   UGCP. 3 Il departament po reglar la prestaziun da tgira da las candidatas e dals candidats en   il rom d'ina cunvegna cun la UGCP.  Art.  4a * Scolaziun d'armas e da tir 1 La premissa per l'admissiun a l'examen davart las armas ed a l'examen da tir è ina   scolaziun d'armas e da tir. Ella cumpiglia 18 uras. * 2 Ils purschiders dal curs ston manar ina glista da preschientscha e ston confermar en  scrit a las candidatas ed als candidats ch'ellas ed els han frequentà la scolaziun. 3 L'uffizi da chatscha e pestga fixescha, tge pretensiuns ch'ils purschiders dal curs  ston ademplir. El designescha ils purschiders dal curs renconuschids.  Art.  4b * Curs spezialisà per la producziun da charn da selvaschina 1 La premissa per l'admissiun a l'examen teoretic davart la selvaschina e davart la   chatscha è ina scolaziun per acquistar las enconuschientschas davart la controlla e  davart l'elavuraziun da selvaschina sajettada. Quella cumpiglia almain 5 uras. 2 Ils purschiders dal curs ston manar ina glista da preschientscha e ston confermar en  scrit a las candidatas ed als candidats ch'ellas ed els han frequentà la scolaziun.  Art.  5 Taxas d'examen 1 Tar l'emprima annunzia importa la taxa per l'entir examen sco er per ils documents  che vegnan consegnads per sa preparar per l'examen 300 francs. 2 Per la repetiziun da singuls roms vegnan incassadas las suandantas taxas: a) * examen da teoria davart las armas fr. 60.– b) * examen davart la manipulaziun da l'arma ed examen da tir fr. 120.– c) * examen da teoria davart la selvaschina e davart la chatscha fr. 140.– 3 … * 4 Taxas d'examen vegnan restituidas mo, sche la candidata u il candidat è impedì da  prender part a l'examen pervia da pussanza superiura.  Art.  6 Taxas da chanzlia 1 Per mintga act uffizial en connex cun l'annunzia per l'examen da qualificaziun vegn  incassada ina taxa da chanzlia da 20 francs.  2       740.100   2. Cuntegn, realisaziun e valitaziun dals examens  Art.  7 Object da l'examen 1. princip  1 L'examen cumpiglia: a) in examen davart las armas ed in examen da tir; b) in examen da teoria davart la selvaschina e davart la chatscha. 2 La derivanza linguistica da la candidata u dal candidat sto vegnir resguardada.  Art.  8 2. renconuschientscha dals examens davart las armas e dals examens  da tir reussids  1 In  examen davart  las  armas  ed  in  examen da  tir  ch'èn  reussids  en  Svizra  u  a   l'exteriur vegnan renconuschids, sche l'equivalenza cun l'examen grischun areguard  l'examen  da  teoria  davart  las  armas  sco  er  areguard  l'examen  pratic  davart  la   manipulaziun da l'arma ed areguard l'examen da tir è garantida. 2 La dumonda da renconuscher l'examen davart las armas e l'examen da tir sto vegnir   inoltrada en scrit, cun ils documents correspundents ed ensemen cun l'annunzia per  l'examen da qualificaziun. Davart la renconuschientscha decida l'uffizi da chatscha e  pestga.  Art.  9 Examen davart las armas ed examen da tir 1. object da l'examen  1 L'examen davart las armas e l'examen da tir consistan d'in examen da teoria davart   las armas e d'in examen pratic davart la manipulaziun da l'arma sco er d'in examen   da tir.  Art.  10 2. examen da teoria davart las armas 1 L'examen da teoria davart las armas vegn fatg en scrit. El cumpiglia la teoria da las  armas. L'examen cuntegna particularmain dumondas davart: a) la legislaziun davart las armas; b) las armas e la muniziun da chatscha inclusiv lur cumponentas e lur funcziun,   la ballistica, la tecnica da sajettar e las distanzas da tir; c) * las prescripziuns da segirezza. d) * …  Art.  11 3. examen pratic davart la manipulaziun da l'arma ed examen da tir 1 L'examen pratic davart la manipulaziun da l'arma cuntegna la manipulaziun segira  da las armas e vegn prendì giu d'ina experta u d'in expert d'examen ch'è scolà per   quest intent.   3     740.100    2 Las candidatas ed ils candidats che han reussì ordavant l'examen pratic davart la   manipulaziun  da l'arma vegnan admess a  l'examen da tir.  L'examen da tir  vegn  realisà da la manadra u dal manader da tir responsabel. L'examen da tir cumpiglia il  program da ballas ed il program da ballins. * a) * … b) * … 3 Il  program da ballas  vegn absolvì  sin  la  schiba da chamutsch cun partiziun da  diesch (DJV-4, buc da chamutsch en pe) en ina distanza da 100 m. Il program vegn  cumandà cun indicaziun dal temp e cumpiglia 2 culps d'emprova (giaschent, mussà  mintgin singul) sco er 6 culps che quintan per la seria, e quai sut las suandantas  cundiziuns: * a) 3 culps giaschent libramain u pusà si, limita da temp per la seria 180 secundas,   mussà a la fin (mussà suenter la seria); b) 3 culps sesent u en schanuglias libramain u pusà cunter, limita da temp per la    seria 180 secundas, mussà a la fin (mussà suenter la seria); c) pretensiun  minimala  6 nodas  entaifer  ils  rudels  dad  8  fin  10  (senza  culps   d'emprova). 4 Il program da ballins vegn absolvì sin l'indriz automatic cun lieurs che cupitgan dal  medem tip cun 3 segments da cupitgada en ina distanza da 30 fin 35 m (largia da  sajettar 5 m). Il program cumpiglia 2 culps d'emprova e 10 culps sin la lieur currenta  che quintan per la seria, e quai sut las suandantas cundiziuns: * a) i dastgan vegnir duvradas patronas cun ballins d'ina grondezza da 3,5 mm e   d'ina paisa da maximalmain 36 g; b) la chatschadra u il chatschader metta sez en moviment la lieur e suenter quai è   l'arma en posiziun, en pe libramain; c) pretensiun minimala 7 nodas en la part cupitganta davant u amez (senza culps   d'emprova).  Art.  12 4. armas permessas 1 Per l'examen dastgan vegnir duvradas mo armas ed indrizs da mira ch'èn admess   per la chatscha en il chantun Grischun. 2 Meds auxiliars sco giaccas da tir,  pulstradas, tschintas cun latsch, egliers da tir,   chapitschas da tir e bindels da tir u guants spezials da tir n'èn betg permess. 3 Meds auxiliars che pon vegnir cumprads en il commerzi d'armas spezialisà e che  vegnan  montads  vi  da  l'arma  per  meglierar  la  posiziun  u  l'applicaziun,  dastgan  vegnir duvrads. *  Art.  13 Examen davart la selvaschina e davart la chatscha 1 L'examen da teoria davart la selvaschina e davart la chatscha vegn prendì giu d'ina  cumissiun che consista d'ina parsura u d'in parsura e da 4 expertas ed experts. I   vegnan admess mo candidatas e candidats che han gia fatg l'examen davart las armas   e l'examen da tir.  4       740.100   2 L'examen cumpiglia ils suandants roms: a) * Selvaschina  ed  ambient:  la  selvaschina  en  ses  spazi  da  viver,  ils  animals   selvadis  sco  elements  da  biocenosas,  ils  effectivs  da  selvaschina  e  lur  cumposiziun, la regulaziun dals effectivs tras la chatscha, las caracteristicas da  la planisaziun da chatscha, l'ecologia dals spazis da viver da la selvaschina, las   mesiras  da tgira,  il  mantegniment  e  la  tgira dals spazis da viver sco er  la   prevenziun da donns da selvaschina.  b) Enconuschientschas da la selvaschina: las spezias da selvaschina permessas e  protegidas,  ils  segns  distinctivs,  la  moda  da  viver  e  la  reproducziun,  la  definiziun  da  la  vegliadetgna,  l'augment  e  la  perdita,  las  malsognas,  las  enconuschientschas da fastizs e da passidas.  c) * Enconuschientschas  da  la  chatscha:  l'incumbensa  da  la  chatschadra  u  dal  chatschader, l'ir a chatscha en moda adequata, l'equipament, las metodas da  chatscha,  il  giuditgar,  sche  la  selvaschina  è  permessa  per  la  chatscha,  il   cumportament avant e suenter il culp, la tschertga posteriura, ils chauns da  chatscha, il sbuttatschar ed il tractar la selvaschina sajettada.  d) Enconuschientschas  da  las  leschas:  la  legislaziun  da  chatscha  federala  e  chantunala.  Art.  14 Valitaziun dals examens da teoria 1 Ils examens da teoria vegnan valitads cun las suandantas notas: a) 6 = fitg bun; b) 5 = bun; c) 4 = suffizient; d) 3 = insuffizient; e) 2 = debel; f) 1 = fitg debel.  Art.  15 Pretensiuns per l'examen 1 L'examen  da  teoria  davart  las  armas  è  reussì,  sche  la  candidata  u  il  candidat  obtegna almain ina nota suffizienta. 2 L'examen pratic davart la manipulaziun da l'arma e l'examen da tir è reussì, sche la   candidata u il candidat obtegna almain ina nota suffizienta en il rom "manipulaziun  da l'arma" e sch'ella u el obtegna il dumber da nodas minimal en l'examen da tir. 3 L'examen da teoria  davart  la  selvaschina e  davart  la  chatscha è  reussì,  sche la   candidata u il candidat: * a) obtegna ina nota media suffizienta; b) * n'è betg vegnì valità cun ina nota sut 3 en nagin rom;   5     740.100    c) * n'ha betg dapli ch'ina nota sut 4 en ils trais roms "selvaschina ed ambient",   "enconuschientschas  da  la  selvaschina"  ed  "enconuschientschas  da  la  chatscha".  Per  calcular  la  media  da  las  notas  vegnan  ils  roms  "selvaschina  ed  ambient",   "enconuschientschas da la selvaschina" sco er "enconuschientschas da la chatscha"  quintads 2 giadas ed il rom "enconuschientschas da las leschas" mo ina giada.  Art.  16 Repetiziun dals examens 1 Ils roms d'examen betg reussids en l'examen davart las armas ed en l'examen da tir   pon vegnir repetids il medem onn a chaschun d'in segund termin. Il di da l'examen  vegnan las candidatas ed ils candidats admess ultra da quai ina segunda giada a   l'examen da tir. 2 L'examen da teoria  davart  la  selvaschina e  davart  la  chatscha  po  vegnir  repetì  durant l'onn suandant.  Art.  17 Cudeschet per las patentas da chatscha 1 Las candidatas ed ils candidats che han reussì l'examen survegnan il cudeschet per  las patentas da chatscha.  Art.  18 Exclusiun dals examens 1 Candidatas e candidats  che disturban l'andament  regular da l'examen u che fan  diever  da  meds  d'agid  che  n'èn  betg  permess  pon  vegnir  exclus  dals  ulteriurs   examens tras la cumissiun d'examen, tras las expertas u tras ils experts ubain tras la  manadra u tras il manader da tir.  Art.  19 Assicuranza 1 Las persunas che coopereschan tar l'examen sco er las candidatas ed ils candidats   che  fan  l'examen  ston  vegnir  assicurads  tras  il  chantun  cunter  accidents  e  per  responsabladad durant l'examen.  3. Disposiziuns finalas  Art.  20 Aboliziun dal dretg vertent 1 L'ordinaziun davart l'examen da qualificaziun per chatschadurs dals 19 da mars  19901) vegn abolida.  1) CUL 1990, 2283 e midadas tenor CUL 1996, 3778: CUL 1998, 4288; CUL 1999, 4485 e  CUL FUC 2001, 2050  6       740.100   Art.  21 1 Questa ordinaziun entra en vigur il 1. da zercladur 2007.   7     740.100    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 27-03-2007 01-06-2007 relasch emprima versiun - 17-11-2009 01-01-2010 Art. 3 al. 1 midada - 17-11-2009 01-01-2010 Art. 3 al. 2 aboliziun - 05-11-2013 01-12-2013 Art. 4a integraziun - 05-11-2013 01-12-2013 Art. 5 al. 2, a) midada - 05-11-2013 01-12-2013 Art. 5 al. 2, b) midada - 05-11-2013 01-12-2013 Art. 5 al. 2, c) midada - 05-11-2013 01-12-2013 Art. 15 al. 3 midada - 03-05-2016 01-10-2016 Art. 4a al. 1 midada 2016-005 03-05-2016 01-10-2016 Art. 5 al. 3 aboliziun 2016-005 03-05-2016 01-10-2016 Art. 11 al. 2, a) midada 2016-005 03-05-2016 01-10-2016 Art. 13 al. 2, a) midada 2016-005 03-05-2016 01-10-2016 Art. 13 al. 2, c) midada 2016-005 03-05-2016 01-10-2016 Art. 15 al. 3 midada 2016-005 03-05-2016 01-10-2016 Art. 15 al. 3, c) midada 2016-005 28-02-2017 01-06-2017 Art. 10 al. 1, c) midada 2017-004 28-02-2017 01-06-2017 Art. 10 al. 1, d) aboliziun 2017-004 28-02-2017 01-06-2017 Art. 15 al. 3, b) midada 2017-004 28-05-2019 01-06-2019 Art. 4b integraziun 2019-004 28-05-2019 01-06-2019 Art. 5 al. 2, c) midada 2019-004 28-05-2019 01-06-2019 Art. 11 al. 2 midada 2019-004 28-05-2019 01-06-2019 Art. 11 al. 2, a) aboliziun 2019-004 28-05-2019 01-06-2019 Art. 11 al. 2, b) aboliziun 2019-004 28-05-2019 01-06-2019 Art. 11 al. 3 integraziun 2019-004 28-05-2019 01-06-2019 Art. 11 al. 4 integraziun 2019-004 28-05-2019 01-06-2019 Art. 12 al. 3 integraziun 2019-004  8       740.100   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 27-03-2007 01-06-2007 emprima versiun - Art. 3 al. 1 17-11-2009 01-01-2010 midada - Art. 3 al. 2 17-11-2009 01-01-2010 aboliziun - Art. 4a 05-11-2013 01-12-2013 integraziun - Art. 4a al. 1 03-05-2016 01-10-2016 midada 2016-005 Art. 4b 28-05-2019 01-06-2019 integraziun 2019-004 Art. 5 al. 2, a) 05-11-2013 01-12-2013 midada - Art. 5 al. 2, b) 05-11-2013 01-12-2013 midada - Art. 5 al. 2, c) 05-11-2013 01-12-2013 midada - Art. 5 al. 2, c) 28-05-2019 01-06-2019 midada 2019-004 Art. 5 al. 3 03-05-2016 01-10-2016 aboliziun 2016-005 Art. 10 al. 1, c) 28-02-2017 01-06-2017 midada 2017-004 Art. 10 al. 1, d) 28-02-2017 01-06-2017 aboliziun 2017-004 Art. 11 al. 2 28-05-2019 01-06-2019 midada 2019-004 Art. 11 al. 2, a) 03-05-2016 01-10-2016 midada 2016-005 Art. 11 al. 2, a) 28-05-2019 01-06-2019 aboliziun 2019-004 Art. 11 al. 2, b) 28-05-2019 01-06-2019 aboliziun 2019-004 Art. 11 al. 3 28-05-2019 01-06-2019 integraziun 2019-004 Art. 11 al. 4 28-05-2019 01-06-2019 integraziun 2019-004 Art. 12 al. 3 28-05-2019 01-06-2019 integraziun 2019-004 Art. 13 al. 2, a) 03-05-2016 01-10-2016 midada 2016-005 Art. 13 al. 2, c) 03-05-2016 01-10-2016 midada 2016-005 Art. 15 al. 3 05-11-2013 01-12-2013 midada - Art. 15 al. 3 03-05-2016 01-10-2016 midada 2016-005 Art. 15 al. 3, b) 28-02-2017 01-06-2017 midada 2017-004 Art. 15 al. 3, c) 03-05-2016 01-10-2016 midada 2016-005   9    	1. Disposiziuns generalas 	Art. 1 Elecziun da las expertas e dals experts d'examen 	Art. 2 Surveglianza 	Art. 3 Annunzia 	Art. 4 Prestaziun da tgira 	Art. 4a * Scolaziun d'armas e da tir 	Art. 4b * Curs spezialisà per la producziun da charn da selvaschina 	Art. 5 Taxas d'examen 	Art. 6 Taxas da chanzlia  	2. Cuntegn, realisaziun e valitaziun dals examens 	Art. 7 Object da l'examen 1. princip 	Art. 8 2. renconuschientscha dals examens davart las armas e dals examens da tir reussids 	Art. 9 Examen davart las armas ed examen da tir 1. object da l'examen 	Art. 10 2. examen da teoria davart las armas 	Art. 11 3. examen pratic davart la manipulaziun da l'arma ed examen da tir 	Art. 12 4. armas permessas 	Art. 13 Examen davart la selvaschina e davart la chatscha 	Art. 14 Valitaziun dals examens da teoria 	Art. 15 Pretensiuns per l'examen 	Art. 16 Repetiziun dals examens 	Art. 17 Cudeschet per las patentas da chatscha 	Art. 18 Exclusiun dals examens 	Art. 19 Assicuranza  	3. Disposiziuns finalas 	Art. 20 Aboliziun dal dretg vertent 	Art. 21   		2020-04-01T18:07:46+0200 	"7001 Chur" 	"Gesetzessammlung Kanton Graubünden"


abbreviation: OOTCh

pdf_content: 740.110 - Ordinaziun davart l'obligaziun da tir per la chatscha (OOTCh)    740.110   Ordinaziun davart l'obligaziun da tir per la chatscha  (OOTCh)  dals 20-01-2015 (versiun dals 01-05-2020)  Sa basond sin l'art. 2 al. 2bis lit. a da l'ordinaziun davart la chatscha e la protecziun   dals mamifers e dals utschels selvadis dals 29 da favrer 19881) e sin l'art. 13b al. 1 da  la lescha chantunala da chatscha dals 4 da zercladur 19892) *  relaschada da la regenza ils 20 da schaner 2015  1. Disposiziuns generalas  Art.  1 Princip 1 L'adempliment  da  l'obligaziun  da  tir  per  la  chatscha  è  premissa  per  retrair  la  patenta.  L'obligaziun  da  tir  po  vegnir  ademplida  sin  tut  ils  implants  da  tir  da  chatscha ch'èn renconuschids da l'uffizi.  Art.  2 Realisaziun da l'obligaziun da tir 1. organisaziun  1 Cun la realisaziun da l'obligaziun da tir po l'uffizi incumbensar l'Uniun grischuna  da chatschaders da patenta (UGCP) sco er las fatschentas da chatscha cun agens   implants da tir en il chantun. Per quest intent po el far cunvegnas correspundentas. *  Art.  3 2. surveglianza 1 La surveglianza davart la realisaziun da l'obligaziun da tir è chaussa da l'uffizi. 2 Las collavuraturas  ed ils  collavuraturs  da l'uffizi  han il  dretg da controllar  che   l'obligaziun da tir vegnia realisada.  1) CS 922.01 2) DG 740.000  * tabellas da las modificaziuns a la fin dal relasch   1   http://db.clex.ch/link/Bund/922.01/rm https://www.gr-lex.gr.ch/data/740.000/rm   740.110    Art.  4 Document d'identitad 1 La chatschadra u il chatschader sto preschentar a las persunas responsablas per il tir   in document persunal u il cudeschet per las patentas da chatscha, per ch'ellas possian   verifitgar l'identitad.  Art.  5 Conferma 1 La tiradura u il tiradur sco er la persuna responsabla per il tir ston confermar cun  lur suttascripziun e cun il bul dal stan da tir sin il formular da l'uffizi che l'obligaziun  da tir è vegnida ademplida. 2 Il document da tir è valaivel fin la fin da l'onn chalendar current. *  Art.  6 Taxas 1 Per  la  realisaziun  da  l'obligaziun  da  tir  e  per  la  consegna  da  la  conferma  correspundenta sto la chatschadra u il chatschader pajar a la persuna responsabla per  il tir ina taxa da 15 francs.  2. Adempliment da l'obligaziun da tir  Art.  7 Perioda, arma da chatscha 1 L'obligaziun da tir sto vegnir ademplida da la chatschadra u dal chatschader durant   l'onn chalendar current, avant che retrair la patenta. * 2 Per ademplir l'obligaziun da tir sto vegnir duvrada l'arma da chatscha cun in indriz   da mira ch'è admess en il chantun Grischun. 3 Meds  auxiliars,  particularmain  giaccas  da  tir,  pulstradas,  tschintas  cun  latsch,  egliers da tir, chapitschas da tir e bindels da tir u guants spezials da tir, n'èn betg  permess.  Art.  8 Pretensiuns 1. pretensiuns generalas  1 L'obligaziun da tir è ademplida, sch'il suandant dumber da nodas vegn cuntanschì: a) * program da ballas: schiba da chamutsch cun partiziun da diesch (DJV-4, buc-  chamutsch en pe); schiba da chavriel cun partiziun da diesch (DJV-1,  buc- chavriel en pe); pretensiun minimala 4 nodas successivas en ils rintgs dad 8  fin 10, distanza almain 100 m, libra posiziun da tir;  b) * program  da  ballins:  pretensiun  minimala  4  nodas  successivas  sin  miras  moviblas (schiba da trais parts ch'è en cursa e che cupitga [lieur/vulp], lieur  che rodla u columba d'arschiglia). Tar la schiba da trais parts che cupitga valan  la clappa davant e la clappa da mez u omaduas clappas sco nodas. La lieur che  rodla e la columba d'arschiglia dastgan vegnir dublegiadas. Distanza 30 fin 35  m, libra posiziun da tir.  2       740.110   2 Il program da tir po vegnir repetì illimitadamain durant la perioda tenor l'artitgel 7   alinea 1 da questa ordinaziun.  Art.  9 2. selvaschina da chatscha auta, capricorns e chatscha speziala 1 Las chatschadras ed ils chatschaders che prendan ina patenta per selvaschina da   chatscha auta, per capricorns u per la chatscha speziala ston mo furnir la cumprova  tenor l'artitgel 8 alinea 1 litera a da questa ordinaziun.  Art.  10 3. chatscha bassa e chatscha da guetta 1 Tgi che exequescha mo la  chatscha bassa u la chatscha da guetta sto furnir la   cumprova tenor l'artitgel 8 alinea 1 litera b da questa ordinaziun.  Art.  11 Renconuschientscha da documents da tir 1 Ils documents da tir d'auters chantuns vegnan renconuschids, sch'els correspundan  almain a las pretensiuns dal chantun Grischun. 2 En cas da dubi decida la scheffa u il schef da l'uffizi davart la renconuschientscha   dals documents da tir.   3     740.110    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 20-01-2015 01-03-2015 relasch emprima versiun 2015-009 03-05-2016 01-07-2016 Art. 5 al. 2 midada 2016-006 03-05-2016 01-07-2016 Art. 7 al. 1 midada 2016-006 28-02-2017 01-06-2017 ingress midada 2017-005 28-02-2017 01-06-2017 Art. 2 al. 1 midada 2017-005 21-04-2020 01-05-2020 Art. 5 al. 2 midada 2020-019 21-04-2020 01-05-2020 Art. 7 al. 1 midada 2020-019 21-04-2020 01-05-2020 Art. 8 al. 1, a) midada 2020-019 21-04-2020 01-05-2020 Art. 8 al. 1, b) midada 2020-019  4       740.110   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 20-01-2015 01-03-2015 emprima versiun 2015-009 ingress 28-02-2017 01-06-2017 midada 2017-005 Art. 2 al. 1 28-02-2017 01-06-2017 midada 2017-005 Art. 5 al. 2 03-05-2016 01-07-2016 midada 2016-006 Art. 5 al. 2 21-04-2020 01-05-2020 midada 2020-019 Art. 7 al. 1 03-05-2016 01-07-2016 midada 2016-006 Art. 7 al. 1 21-04-2020 01-05-2020 midada 2020-019 Art. 8 al. 1, a) 21-04-2020 01-05-2020 midada 2020-019 Art. 8 al. 1, b) 21-04-2020 01-05-2020 midada 2020-019   5    	1. Disposiziuns generalas 	Art. 1 Princip 	Art. 2 Realisaziun da l'obligaziun da tir 1. organisaziun 	Art. 3 2. surveglianza 	Art. 4 Document d'identitad 	Art. 5 Conferma 	Art. 6 Taxas  	2. Adempliment da l'obligaziun da tir 	Art. 7 Perioda, arma da chatscha 	Art. 8 Pretensiuns 1. pretensiuns generalas 	Art. 9 2. selvaschina da chatscha auta, capricorns e chatscha speziala 	Art. 10 3. chatscha bassa e chatscha da guetta 	Art. 11 Renconuschientscha da documents da tir   		2020-04-23T08:30:35+0200 	"7001 Chur" 	"Gesetzessammlung Kanton Graubünden"